google/wiki40b huggingface dataset:
Cooper's Camp

Demografik 2001

Menurut bancian India pada tahun 2001, Cooper's Camp memiliki bilangan penduduk seramai 17,755. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Cooper's Camp memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Kuta Kandis Dendang

Poskod

Poskod yang digunakan di Kuta/Koto Kandis Dendang adalah 36763. Terdapat 7 buah desa di dalam daerah kecamatan Dendang.
Kunangan, Maro Sebo

Poskod

Poskod yang digunakan di Kunangan adalah 36382. Terdapat 20 buah desa di dalam daerah kecamatan Maro Sebo.
Maksimum Glasier Terakhir

Maksimum Glasier Terakhir (LGM) merujuk satu zaman dalam sejarah iklim Bumi apabila lembaran ais berada di peluasan maksimumnya, pada antara 26,500 dengan 19,000–20,000 tahun lalu, menandakan puncak zaman glasier terakhir. Pada masa ini, lembaran ais luas melitupi kebanyakan Amerika Utara, Eropah dan Asia utara. Lembaran ais ini sangat mempengaruhi iklim Bumi, menyebabkan kemarau, penggurunan, dan penurunan dramatik aras laut. Ini diikuti oleh Maksimum Glasier Hujung.
Pilih Kasih

Format

Pilih Kasih diwujudkan bagi sebagai sebuah platform bagi melatih bakat-bakat baru menceburi bidang seni lakonan. Ia diterbitkan ekoran kesedaran untuk memberi peluang, ruang dan batu loncatan kepada rakyat Malaysia untuk mengasah bakat mereka dalam seni lakonan, tidak kira teater, muzikal, drama, filem, monolog dan sebagainya.
Suhan Movies & Trading Sdn. Bhd. dan Radio Televisyen Malaysia (RTM) telah bekerjasama sebagai penerbit bersama sementara Telekom Malaysia selaku penaja utama. Kedudukan setiap peserta ditentukan menerusi undian SMS.
Berbanding musim pertama yang menampilkan 20 peserta, musim kedua dan ketiga Pilih Kasih mempunyai 16 peserta.
Pada 2012, Rosyam Nor mengumumkan bahawa musim ketiga Pilih Kasih merupakan yang terakhir.
Zee Variasi

Zee Variasi ialah saluran hiburan Bollywood, yang menyajikan filem, drama, rancangan gosip, berita dan lagu-lagu Bollywood termasuk rancangan makanan. Saluran ini mempunyai sarikata Bahasa Inggeris dan Bahasa Malaysia. Saluran ini memulakan siaran pada 31 Ogos 2006 di saluran 74 (kemudian saluran 21, dan 108 sejak Oktober 2007) dan ditamatkan penyiarannya pada 30 September 2016. Tara HD menggantikan saluran ini pada 19 Oktober, namun saluran ini diuruskan oleh Astro sepenuhnya.
Ménil-Hermei

Ménil-Hermei ialah sebuah komun di jabatan Orne di barat-laut Perancis.
Burung Murai Sawah

Ciri-ciri

Burung Murai Sawah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Murai Sawah adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Murai Sawah tidak bergigi.

Pembiakan

Burung Murai Sawah membiak dengan bertelur. Telur Burung Murai Sawah bercangkerang keras.
Huclier

Huclier merupakan sebuah komun di jabatan Pas-de-Calais di utara Perancis.
Riville

Riville ialah komun di jabatan Seine-Maritime dan di kawasan Haute-Normandie di utara Perancis.
Kuih pinjaram

Kuih pinjaram  atau juga dipanggil penyaram merupakan sejenis kuih tradisional di Sabah dan Brunei. Ia juga popular dikalangan orang Bajau. Ia diperbuat dari tepung beras, tepung jagung, santan, dan minyak. Kadang kala daun pandan digunakan bagi menambah bau wangi.
Kuih pinjaram akan digoreng dan dibalik-balikkan bagi memastikan kedua belahnya sama garing.
Ia sedap dihidang panas dan mudah didapati dipasar tamu.
Padasuka, Cimahi Tengah

Poskod

Poskod yang digunakan di Padasuka adalah 40526. Terdapat 15 buah desa di dalam daerah kecamatan Cimahi Tengah.
Olympus Mons

Gunung Olympus merupakan sebuah gunung berapi terbesar dan tertinggi dalam sistem suria yang pernah dijumpai setakat ini. Gunung ini terletak di planet Marikh pada kedudukan 18° U 133° B. Sebelum penerokaan angkasa lepas mengesahkan statusnya sebagai kawasan bergunung, ahli astronomi telah mengenalpasti Gunung Olympus sebagai kawasan albedo, Nix Olympica ("Snows of Olympus") sebelum lewat abad ke-19.

Gunung berapi

Gunung Olympus tergolong dalam gunung berapi perisai, di mana menghasilkan letusan lava bendalir dari bolongnya untuk jangka masa yang panjang — letusannya lebih tinggi berbanding gunung itu sendiri. Pada tahun 2004, satelit Mars Express telah merakamkan imej lava lama mengalir di lereng gunung tersebut. Berdasarkan saiz kawah dan bilangan kekerapannya, permukaan jurang yang curam di sebelah barat gunung ini dianggarkan berusia 115 juta tahun. Namun, kajian yang lebih terperinci menyatakan bahawa jurang tersebut hanya berusia lingkungan 2 juta tahun. Perubahan ini berlaku kerana ahli astronomi mengesahkan bahawa gunung ini mungkin masih menjalankan aktiviti gunung berapinya.
Mauna Kea di Kepulauan Hawaii merupakan salah satu contoh terbaik gunung berapi perisai yang serupa dengan gunung Olympus dalam skala yang kecil. Gunung Olympus mempunyai saiz yang agak luar biasa telah menyokong fakta bahawa Marikh tidak mempunyai plat tektonik. Ini disebabkan oleh bahagian keraknya tetap di atas bintik panas dan gunung berapi tersebut meneruskan pelepasan lava yang amat luar biasa ketinggiannya.
Kaldera di puncak gunung tersebut telah terbentuk selepas letusan yang tidak henti-henti dan menyebabkan ruang bumbung magma yang kosong runtuh. Ketika runtuhan permukaan menjadi semakin luas dan membentuk rekahan, kaldera terjadi dan lava terhasil. Ini menghasilkan pertindihan kaldera asal yang menyebabkan bahagian tepinya kelihatan kurang simetri.

Sekeliling

Gunung Olympus terletak dalam bonjolan Tharsis iaitu kawasan berbukit-bukau yang amat besar di permukaan Marikh dan di situ juga terdapat banyak gunung berapi besar yang lain. Salah satu daripadanya ialah rantaian gunung berapi perisai yang lemah termasuk Gunung Arsia, Gunung Pavonis dan Gunung Ascraeus, di mana saiznya begitu kecil jika dibandingkan dengan Gunung Olympus itu sendiri. Gunung Olympus dikelilingi oleh kawasan daratan yang berlekuk sedalam 2 km.
Gunung ini juga dikelilingi oleh kawasan yang dikenali sebagai Olympus Mons aureole (Bahasa Latin, "bulatan cahaya") dengan rabung raksasa dan bongkah yang menganjur sehingga 1000 km (600 batu) dari puncak gunung yang membuktikan kemunculan lapisan baru yang berkait rapat dengan aktiviti glasier. Pengetahuan bagaimana tubir dan aureole di gunung ini terbentuk masih kurang. Dalam satu teori, dasar cenuram terbentuk akibat tanah runtuh dan aureole terdiri daripada bahan yang terhasil oleh runtuhan tadi.
Piala Dunia FIFA 2018 Kumpulan A

Piala Dunia FIFA 2018 Kumpulan A akan berlangsung dari 14 hingga 25 Jun 2018. Kumpulan ini terdiri daripada Rusia, Arab Saudi, Mesir, dan Uruguay. Dua pasukan teratas akan mara ke pusingan 16.

Perlawanan

Semua masa disenaraikan adalah masa tempatan.
Devadanapatti

Demografik 2001

Menurut bancian India pada tahun 2001, Devadanapatti memiliki bilangan penduduk seramai 13,772. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Devadanapatti memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Carta salasilah

Carta salasilah adalah gambarajah yang menunjukkan kejadian dan rupa atau fenotip bagi suatu gen atau organisma tertentu serta leluhurnya dari satu demi satu keturunan, terutama sekali manusia, anjing, dan kuda.

Untuk manusia

Di England dan Wales, carta salasilah dicatatkan secara rasmi di College of Arms (Lembaga Jata) yang menyimpan catatan sejak Zaman Pertengahan, termasuklah salasilah yang terkumpul daripada penyelidikan kasar oleh para bentaranya pada abad-abad ke-16 dan ke-17. Tujuan lawatan-lawatan pemeriksaan ini adalah untuk mendaftarkan serta memantau penggunaan jata. Sesiapa yang menuntut hak untuk menyimpan jata perlu menyediakan bukti dalam bentuk geran jata oleh Lembaga tersebut, ataupun keturunan dari seorang leluhur yang berhak untuk berjata. Atas sebab inilah salasilah dicatatkan oleh lawatan-lawatan ini. Salasilah masih didaftarkan di College of Arms dan dikemaskinikan secara sukarela, tetapi tidak tersedia kepada khalayak umum tanpa bayaran yuran.
Salasilah umumnya digunakan dalam keluarga untuk menemui kemungkinan seseorang anak yang mengalami gangguan akibat penyakit turun-temurun dalam sesebuah keluarga. Dua matlamat utamanya adalah menemui di mana letaknya gen-gen yang berkenaan (kromosom X, Y, atau autosom), serta menentukan sama ada sifat itu adalah dominan atau resesif. Salasilah menunjukkan penyakit autosom apabila nisbahnya 50/50 antara lelaki dan wanita. Begitu juga, penyakit itu dikira berkaitan X jika didapati cenderung menjangkiti lelaki. Satu lagi kegunaan salasilah adalah menentukan sama ada gangguan itu adalah dominan atau resesif. Jika gangguan itu dominon, maka salah seorang induk tentu membawa gangguan tersebut. Jika resesif pula, maka kedua-dua ibu bapa tidak membawanya.
Antara contoh sifat dominan adalah: kebotakan (lelaki), astigmatisme, and kekerdilan. Antara contoh sifat resesif adalah: mata kecil, bulu jarang dan tubuh tinggi.

Untuk penternakan haiwan

Dalam amalan pembiakbakaan terpilih , terutamanya bagi haiwan-haiwan belaan dan ternakan, termasuklah kuda, carta salasilah digunakan untuk menjejaki keturunan haiwan serta membantu dalam merancang program pembiakbakaan yang sesuai untuk mencapai sifat-sifat yang dikehendaki. Daftar baka ditubuhkan dan ditujukan untuk menjejaki salasilah dengan tepat serta memelihara rekod kelahiran, kematian dan ciri-ciri pengenalan setiap haiwan berdaftar dengan jitu.
Gokusen

Jalan cerita

Gokusen mengisahkan seorang guru perempuan bernama Yamaguchi Kumiko yang juga merupakan cucu perempuan kepada seorang ketua yakuza serta pewaris utama kumpulan yakuza tersebut berikutan kematian kedua-dua ibu bapanya. Walaupun hajatnya untuk menjadi seorang guru direstui oleh datuknya, pengikut-pengikutnya tetap mahukan Kumiko untuk menjadi pengganti datuknya itu.
Kumiko (juga dikenali sebagai "Yankumi" di kalangan pelajar-pelajarnya) menjadi guru di sebuah sekolah menengah swasta. Dia menjadi guru kelas di sebuah kelas yang dipenuhi pelajar samseng, Sebagai mana kisah "guru berdedikasi" yang lain seperti Great Teacher Onizuka, Kumiko bukan sahaja mengajar ilmu akademik di dalam kelas, malah turut mengajar anak muridnya mengenai erti kehidupan. Walaupun dia terpaksa menyembunyikan identiti sebenar keluarganya daripada pengetahuan umum, statusnya sebagai pewaris ketua yakuza sering memberikannya kekuatan dalam menghadapi masalah, tetapi selalunya membentuk sebahagian unsur komedi.
Gunung Dako

Pengenalan

Gunung Dako adalah sebuah gunung yang terletak di daerah Baolan, regensi Buol/Tolitoli, pulau Sulawesi, Indonesia.
Gunung Dako mempunyai ketinggian setinggi 2304 meter.

Ulasan

Lihat juga Daftar gunung di Sulawesi
Satalkheri

Demografik 2001

Menurut bancian India pada tahun 2001, Satalkheri memiliki bilangan penduduk seramai 14,965. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Satalkheri memiliki kadar pendidikan (kebolehan membaca) 49%, di bawah kadar purata kebangsaan 59.5%; dengan 68% lelaki dan 32% wanita mampu membaca. 21% dari populasi berusia di bawah 6 tahun. (2001)
Junainah M. Amin

Kerjaya

Junainah mula aktif menyanyi sejak di zaman persekolahan iaitu pada tahun 1969. Beliau juga pernah menjuarai pertandingan menyanyi yang diadakan di tempat kelahirannya di Singapura. Hasil daripada pertandingan itu, bakatnya telah disedari oleh komposer, Kassim Masdor yang membawanya ke syarikat EMI Singapura.
Ketika bersama EMI, beliau pernah menghasilkan dua album LP dan lima EP. Namun, dia tidak berpeluang untuk menyanyikan lagu ciptaan yang baru tetapi sebaliknya hanya merakam lagu-lagu saduran daripada lagu bahasa Inggeris yang kemudiannya diberi lirik yang berbahasa Melayu dan juga beberapa lagu baru yang lain. Lantaran itu, Junainah tidak berminat untuk terus bersama EMI apabila kontraknya tamat pada tahun 1977. Pada masa itu, Kassim Masdor juga telah berundur daripada EMI apabila menubuhkan syarikat rakamannya sendiri iaitu “Senada Record”.
Selepas itu, Junainah menyepi seketika. Junainah juga terlibat dalam menyanyikan beberapa buah lagu di dalam filem Pendekar. Di dalam filem itu, dia telah meminjamkan suaranya untuk dialog bagi watak yang dipegang oleh Teh Faridah.
Album pertamanya adalah di bawah terbitan Ahmad Nawab yang pada akhirnya telah memuatkan beberapa buah lagu daripada filem Pendekar dan lagu-lagu baru ciptaan Ahmad Nawab. Album tersebut sangat menarik baginya kerana dia menyanyikan lagu-lagu ciptaan baru secara keseluruhannya dan juga memuatkan pelbagai konsep.
Sepanjang penglibatannya, Junainah juga pernah muncul di dalam filem komedi Keluarga Si Comat arahan Aziz Sattar dan juga sebagai “Bintang Undangan” di dalam filem Hapuslah Air Matamu arahan Deddy M. Borhan. Pada masa kini, beliau menetap di Johor Bahru.
Real Brazil

Real Brazil merupakan mata wang rasmi negara Brazil sejak tahun 1994 menggantikan mata wang Cruzeiro Real Brazil. Mata wang ini setiap satu-satunya dibahagi menjadi 100 centavos. Mata wang ini terbahagi menjadi 1,2,5,10,20,50,100 reals.
Ahli behaviorisme anjing

Ahli behaviorisme anjing ialah jurulatih anjing yang memegang ijazah siswazah dan sijil profesional. Mereka secara umumnya merupakan jurulatih anjing berpengalaman, yang telah mengembangkan pengalaman mereka selama bertahun-tahun pengalaman amali, bersama dengan pendidikan kolej formal. Sesetengah daripada mereka mempunyai latar belakang dalam sains veterinar, sains haiwan, zoologi, sosiologi, biologi, atau tingkah laku haiwan, dan telah mengamalkan pengalaman dan pengetahuan mereka dalam saling tindak antara manusia dengan anjing. Penyijilan profesional mungkin ditawarkan sama ada melalui persatuan industri atau institusi pendidikan tempatan.
Revelles

Revelles ialah sebuah komun yang terletak di komun Somme di Picardie di utara Perancis.
Sistem berautonomi (Internet)

Dalam Internet, Sistem berautonomi (bahasa Inggerisnya "autonomous system", AS) ialah sekumpulan awalan penghalaan Protokol Internet bersambungan yang dikawal oleh satu atau lebih pengendali rangkaian yang mempersembahkan polisi penghalaan yang jelas ditakrif dan sepunya ke Internet.
Asalnya, takrifannya memerlukan kawalan oleh entiti tunggal, biasanya pembekal khidmat Internet (ISP) atau pertubuhan yang sangat besar dengan sambungan sendiri ke berbilang rangkaian, mengikut satu polisi penghalaan tunggal yang ditakrif secara jelas, seperti ditakrifkan dalam RFC 1771. Takrifan baru dalam RFC 1930 mula diguna kerana berbilang pertubuhan boleh menjalankan BGP menggunakan nombor AS peribadi ke ISP yang menyambungkan kesemua pertubuhan tadi ke Internet. Walaupun ISP mampu menyokong lebih daripada satu AS, Internet hanya melihat pada polisi penghalaan ISP. ISP itu mesti ada Nombor Sistem Berautonomi (ASN) yang didaftarkan secara rasmi.

Penguntukkan

Nombor-nombor AS diuntukkan dalam blok-blok oleh Internet Assigned Numbers Authority (IANA) kepada Pendaftaran Internet Serantau (PIS). PIS yang sesuai kemudian menguntukkan nombor-nombor AS kepada entiti-entiti dalam kawasannya daripaa blok yang diuntukkan oleh IANA. Entiti-entiti yang inginkan sebuah ASN mesti melengkapkan proses permohonan bagi PIS setempat mereka dan diterima sebelum diuntukkan sebuah ASN. Penguntukkan ASN oleh IANA dapat ditemukan di tapak web IANA.
Lütau

Lütau merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Castellfollit del Boix

Castellfollit del Boix merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Mukim Abi

Pentadbiran

Mukim Abi merupakan salah sebuah mukim yang terdapat dalam negeri Perlis.
Hohenfelde, Plön

Hohenfelde merupakan sebuah kawasan perbandaran terletak di daerah Plön, Schleswig-Holstein, Jerman.
Ayam golek

Ayam golek, juga dikenali sebagai ayam percik, ialah sejenis masakan pantai timur Malaysia. Ayam dipanggang dengan menyelitupi kuah bersantan.
Hotels.com

Sejarah

Hotels.com ditubuhkan pada tahun 1991 oleh David Litman dan Robert Diener sebagai Network Reservations Hotel (HRN), yang menyediakan tempahan hotel melalui nombor telefon bebas tol di Amerika Syarikat.  Pada tahun 2001, syarikat itu telah diperolehi oleh USA Networks Inc (USAI) yang juga memperoleh kepentingan pengawalan di Expedia, syarikat tempahan perjalanan dalam talian. 
Selepas membeli nama domain kira-kira AS $ 11 juta, HRN menukar namanya pada tahun 2002 ke Hotels.com dan melancarkan jenama luar talian 1-800-2-Hotel serta membolehkan tempahan hotel dalam talian.  Diikuti dengan tempoh pengembangan antarabangsa pesat dengan 29 tapak yang ditambah dalam tempoh dua tahun akan datang. Pada tahun 2003, USAI dinamakan semula InterActiveCorp (IAC). Pada tahun 2005, IAC memisahkan perniagaan perjalanannya dengan nama Expedia Inc. Hotels.com kemudian menjadi syarikat operasi Expedia Inc. 
Pertumbuhan antarabangsa sejak 2002 termasuk laman web untuk Utara, Amerika Tengah dan Selatan, Eropah, Australia, Jepun, China dan Rim Pasifik, Timur Tengah dan Afrika Selatan. Laman web untuk Indonesia dan Vietnam dilancarkan pada tahun 2011. Pelanggan di semua negara boleh menempah secara dalam talian atau dengan menelefon salah satu pusat panggilan berbilang bahasa. Panggilan adalah bebas tol dan dibayar, bergantung kepada negara tempahan. 
Pada tahun 2011, Hotels.com melancarkan aplikasi iPad dan mengemas kini produk telefon bimbitnya pada iPhone dan Android. 
Pada 1 Disember 2016, Hotels.com mengambil alih Venere.com (satu lagi syarikat milik penuh Expedia).
Tanjung Sari, Pondoksalam

Poskod

Poskod yang digunakan di Tanjung Sari adalah 41115. Terdapat buah desa di dalam daerah kecamatan Pondoksalam.
Abades

Abades merupakan sebuah kawasan perbandaran di Sepanyol di Segovia, di komuniti autonomi Castile dan León.
Ventalló

Ventalló merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
E lucevan le stelle

E lucevan le stelle ialah corak aria romantis untuk opera Tosca yang terakhir ditulis oleh penggubah Giacomo Puccini. Aria ini dinyanyikan oleh peranan seorang pelukis Mario Cavaradossi (penyanyi tenor), mengenangkan nasib malang beliau yang akan dijatuhkan hukuman mati keesokan harinya.
Aria ini ditulis di dalam bahasa Itali. Untuk keterangan lanjut mengenai opera ini, sila rujuk Tosca.
Last Cannibal World

Pelakon

Filem ini turut disertai oleh beberapa orang pelakon terkenal, antaranya adalah Massimo Foschi, Me Me Lai, Ivan Rassimov

Ringkasan

Seorang pencari minyak lepas dari tahanan puak kanibal primitif di hutan hujan Filipina dan keluar mencari rakan-rakannya yang hilang dan kapal terbang mereka untuk kembali kerumah.
Berita Petang Sarawak

Berita Petang Sarawak merupakan sebuah akhbar berbahasa Cina di Malaysia. Ia diterbitkan untuk pasaran negeri Sarawak, Sabah dan Brunei.
Berita Petang Sarawak merupakan akhbar berbahasa Cina tunggal di Sabah, Sarawak dan Brunei. Ia diterbitkan pada tahun 1972, dan dicetak di Kuching dan memiliki pejabat di Sri Aman and Sibu.
Berita Petang Sarawak telah digantung pada Februari 2006 kerana menyiarkan karikatur Nabi Muhammad SAW. Berita Petang merupakan akhbar ketiga yang digantung selepas Sarawak Tribune dan Guang Ming Daily kerana kesalahan yang sama.
Menteri Keselamatan Dalam Negeri telah mengumumkan dalam satu kenyataan bahawa akhbar harian tersebut yang diterbitkan oleh Berita Petang Sarawak Sdn Bhd, telah digantung selama dua minggu dari 26 Februari 2006 sehingga 11 March kerana kesalahan di bawah Akta Percetakan dan Penerbitan 1984.
Valtteri Bottas

Kerjaya

Bottas mendapat tempat ke-8 dalam kejuaraan Karting World Cup untuk P.D.B. Racing Team, dengan menggunakan casis Gillard dan enjin Parilla.
Bottas memenangi kedua-dua kejuaraan Formula Renault Eurocup dan Formula Renault Northern European Cup pada tahun 2008. Dengan ini, beliau mengulangi pencapaian Filipe Albuquerque, yang memenangi kejuaraan NEC dan Eurocup pada musim yang sama, pada tahun 2006.
Bottas juga memenangi kejuaraan Formula Renault UK Winter Series 2007, dengan memenangi tiga daripada empat perlumbaan dalam kejuaraan tersebut.
Beliau berganjak ke kejuaraan Formula Three Euroseries bagi musim 2009 dengan pasukan ART Grand Prix. Walaupun beliau tidak memenangi sebarang perlumbaan, Bottas mendapat dua petak pertama dalam siri tersebut. Pada bulan Jun 2009, Bottas memenangi kejuaraan Masters of Formula 3, dan mendapat tiga petak pertama dan menetapkan pusingan terpantas dalam perlumbaan itu. Dengan memenangi acara itu sekali lagi pada tahun 2010, beliau menjadi pemandu pertama untuk memenangi gelaran F3 Masters sebanyak dua kali.
Pada tahun 2010, Bottas telah ditugaskan sebagai pemandu ujian untuk pasukan Williams dalam Formula Satu. Beliau kekal sebagai pemandu ujian untuk pasukan tersebut bagi musim 2011 & 2012 (di mana beliau akan mengambil bahagian dalam 15 sesi latihan bebas), pada masa yang masa bertanding di GP3 Series dengan pasukan ART. Selepas permulaan yang sukar untuk musim ini, beliau mendapat kemenangan dalam setiap satu daripada empat perlumbaan terakhir hujung minggu dan memenangi kejuaraan tersebut dengan memenangi perlumbaan kedua terakhir di hadapan rakan sepasukannya, James Calado.
Bottas kembali berlumba pada tahun 2013, selepas beliau telah disahkan sebagai rakan sepasukan Pastor Maldonado di pasukan Formula Satu Williams bagi musim 2013 pada 28 November 2012. Pada 8 Jun 2013, Bottas mendapat keputusan kelayakan terbaiknya, dengan mendapat tempat ke-3 di Grand Prix Kanada (Circuit Gilles Villeneuve, Montréal), di belakang Sebastian Vettel (pertama), dan Lewis Hamilton (ke-2). Namun, beliau gagal mendapat sebarang mata dalam perlumbaan tersebut.

Kehidupan peribadi

Bottas kini berpancaran dengan perenang Finland, Emilia Pikkarainen.
Masjid Raya Ranau

Masjid Raya Ranau merupakan salah sebuah masjid yang terletak di Ranau, Sabah. Ia berada di bawah pentadbiran Jabatan Hal Ehwal Agama Islam Negeri Sabah (JHEAINS).